تاند:(يکشنبه، د عقرب دوه ویشتمه)‌‌ د اسلامي همکاریو سازمان د سرمنشي ځانګړي استازي طارق بخیت د طالبانو د بهرنيو چارو وزير مولوي امیرخان متقي سره په ۲۰۲۴ کې اسلامي نړۍ د ثقافتي مرکز په توګه د کابل د کانديداتورۍ په اړه خبرې کړي دي۔

د طالبانو په یوه اعلامیه کې راغلي، چې په دې لیدنه کې ليدنه کې د اسلامي همکاریو سازمان په کابل کې د خپل دفتر د پرانیستلو او په افغانستان کې د نړیوال اسلامي پوهنتون د جوړیدو په اړه خبرې کړي۔

د سرچينې له قوله، د اسلامي همکاریو سازمان استازي ویلي، چې په دې اړه د نوموړي سازمان د پریکړو د اجرایي کیدو په موخه راغلی دی۔

په ۲۰۱۳ کې غزني ولايت د اسلامي همکاریو سازمان د تمدن مرکز اعلان شوی و۔

هغه مهال د نا امنیو له امله د غزني ولايت پلان شوې رغنیزې تاریخي پروژې په سم ډول نه وې عملي شوې